Objaviti 2. 4. 2025.

Na temelju članka 35. Statuta Doma Sveti Frane Zadar, članka 16.Kolektivnog ugovora za djelatnost socijalne skrbi (NN 61/18, 3/19,60/22), članka 23.stavka 24. Pravilnika o mjerilima za pružanje socijalnih usluga (NN 110/2022) i dobivene suglasnosti Ministarstva rada, mirovinskog sustava, obitelji i socijalne politike Klasa: 100-01/25-02/265; Ur. broj 524-08-01-02/5-25-2 od 27. ožujka 2025.god. , ravnateljica Doma raspisuje

**JAVNI NATJEČAJ**

za zasnivanje radnog odnosa u Domu Sveti Frane Zadar na radnom mjestu:

1. **Medicinska sestra/zdravstveni djelatnik u sustavu socijalne skrbi – 1 izvršitelj na neodređeno puno radno vrijeme**

**Uvjet:** završeno strukovno obrazovanje za zanimanje medicinska sestra u skladu s važećim propisima Republike Hrvatske i odobrenje za rad nadležne komore, položen stručni ispit, jedna godine radnog iskustva, dokaz da ne postoji zapreka iz članka 261. Zakona o socijalnoj skrbi

1. **Kuhar u sustavu socijalne skrbi - 3 izvršitelja na neodređeno puno radno vrijeme**

**Uvjet:** završeno srednjoškolsko obrazovanje za kuhara, jedna godina radnog iskustva, dokaz da ne postoji zapreka iz članka 261. Zakona o socijalnoj skrbi

1. **Vozač - dostavljač obroka u sustavu socijalne skrbi -** **3 izvršitelja na neodređeno puno radno vrijeme**

**Uvjet:** -završeno srednjoškolsko obrazovanje i položen vozački ispit B kategorije, dokaz da ne postoji zapreka iz članka 261. Zakona o socijalnoj skrbi

1. **Pomoćni radnik u kuhinji u sustavu socijalne skrbi -** **4 izvršitelja na neodređeno puno radno vrijeme**

**Uvjet:** završeno osnovnoškolsko obrazovanje, dokaz da ne postoji zapreka iz članka 261. Zakona o socijalnoj skrbi

U prijavi na natječaj potrebno je navesti osobne podatke podnositelja (ime i prezime, adresu stanovanja, broj telefona/mobitela, adresu elektroničke pošte). Prijava mora biti potpisana.

Uz prijavu na natječaj kandidati/kinje su dužni priložiti:

- životopis

- dokaz o odgovarajućem stupnju obrazovanja

- preslik domovnice

- za mirovinsko osiguranje o evidentiranom radnom stažu (elektronički ispis)

- uvjerenje da se protiv kandidata ne vodi kazneni postupak (ne starije od 30 dana)

- za radno mjesto pod 1: dokaz o položenom stručnom ispitu i važeća licenca nadležne komore

- za radno mjesto pod 3: dokaz o položenom vozačkom ispitu “B” kategorije

Priložena dokumentacija dostavlja se u presliku na hrvatskom jeziku, uz obvezu izabranog kandidata/kinje da je nakon izbora dostavi u izvorniku ili ovjerenom presliku.

Potpunom prijavom smatra se ona koja sadržava sve podatke i priloge navedene u natječaju. Osoba koja nije podnijela pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom u postupku natječaja. Dostavljena dokumentacija neće biti vraćena.

Osobe koje prema posebnim propisima ostvaruju pravo prednosti prilikom zapošljavanja, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidat koji se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17), uz prijavu na javni natječaj dužan je osim dokaza o ispunjavanju traženih uvjeta, priložiti i dokaze propisane člankom 102.stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web.stranici Ministarstva hrvatskihbranitelja:<https://branitelji.gov.hr/zaposljavanje-843/843> (https:branitelji.gov.hr/UserDocsImages/ING/12%20Prosinac/Zapošljavanje//Popis%20Dokaza%20za%20ostvarivanje%20prava%20prednosti%20pri%20zapošljavanja.pdf).

Izabrani kandidat će prije sklapanja ugovora o radu biti upućen na provjeru zdravstvene sposobnosti.

Podnošenjem prijave smatra se da je kandidat/kinja dao/la privolu za obradu osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka.

Prijave na natječaj s dokazima o ispunjavanju uvjeta natječaja mogu se predati osobno ili dostaviti poštom na adresu: Dom Sveti Frane Zadar, s naznakom: »Natječaj za zapošljavanje za radno mjesto pod 1, 2, 3, 4 – ne otvaraj«.

Rok za podnošenje prijave je 8 dana od dana objave natječaja u Narodnim novinama.

Dom pridržava pravo poništenja natječaja, odnosno pravo ne odabrati nijednog kandidata, bez obveze obrazlaganja svoje odluke i bez ikakve odgovornosti prema kandidatima.

**Dom Sveti Frane Zadar**